Tåvlotêye Rifondaedje di l' UCW

Categoreye:rifondaedje do walon
Li Tåvlotêye Rifondaedje di l' UCW (ki s' loméve Comission normålijhaedje), c' est ene comission di l' UCW k' a cmincî a bouter sol rifondaedje do walon e 1994. Å cmince, c' esteut des djins k' avént ddja ovré eshonne sol Franwal Walo +.

Les mwaissès idêyes vinént bråmint da Lorint Hendschel, Tiri Dumont, mins gn aveut eto des ôtes aidants. C' est Dominique Heymans ki serè prezidint disk' å dismantchaedje del tåvlotêye e 2000. Estént mimbes : Marcel Slangen, Pierre Otjacques, Charles Josserand, et co ds ôtes.

C' est l' tåvlotêye rifondaedje di l' UCW va aprester li raploû d' Tchålerwè so li rfondaedje (e moes d' måss  1996).

Après, elle a-st eplaidî, so les fis, on racourti do pordjet do rfondou walon.

E 1998, ele kissåya li djivêye des nos d' viyaedjes e walon, ey ecoraedjî a s' endè siervi so les letes.

Ses idêyes ont-st a schipe passé å mwaisse-raploû di l' UCW e 2000. Mins nouk ni s' a siervi di l' ortografeye do rfondou, oficirmint, e l' UCW. C' est po ça kel comission a leyî ouve.

Après 2000, sacwants mimbes del Tåvlotêye Rifondaedje di l' UCW ont continouwé a ovrer sol linwe-ehåyaedje do coir do walon avou li Tåvlotêye Rifondaedje del Rantoele.